text: Í døgunum 19-20. mai 2022 skipar Norðurlendska nevndin fyri bioetikk (NCBio) fyri ráðstevnu í Bergen, har tikið verður samanum, hvat vit í Norðurlondum hava lært av COVID-19 alheimsfarsóttini.Ráðstevnan við enska heitinum “The ethics of pandemics: Lessons learned in the Nordic countries” byggir á eina røð av webinarum, sum NCBio skipaði fyri veturin 2020-21, har roynt varð at lýsa etisku síðurnar av alheimsfarsóttini, og har hugt eisini varð at munum og líkleikum í handfaring og kjaki í Norðurlondunum. Webinarini kunnu síggjast á heimasíðuni hjá NCBio 
text: #000002
text: Etiska ráðið á ráðstevnu fyri etisk ráð í Europa
text: #000004
text: Í døgunum 18-19. november 2021 luttók Etiska ráðið á 28th National Ethics Councils Forum, sum er ein árlig ráðstevna fyri etisk ráð í Europa. Seinastu ferðirnar hevur ráðstevnan einans verið hildin á netinum, og soleiðis varð eisini hesa ferð. Etiska ráðið í Slovenia var vertur, og til ber at lesa meira um ráðstevnuna her.
text: #000005
text: Etiska ráðið fund við landsstýrismannin
text: #000006
text: Fríggjadagin 29. oktober 2021 vóru forkvinnan og fakligi skrivarin hjá Etiska ráðnum á fundi við Kaj Leo Holm Johannesen, landsstýrismann í heilsumálum, og aðalstjóra og fyrisiting hansara. Tað hevur verið siðvenja, síðan Etiska ráðið fór til verka, at í minsta lagi ein kaffifundur hevur verið hildin árliga við landsstýrismannin, sum varðar av Etiska ráðnum.
text: #000007
text: Á hesum seinasta fundinum greiddi forkvinnan í Etiska ráðnum, Anne Mette Greve Klemensen, frá tí, sum ráðið hevur arbeitt við síðan seinasta fund av hesum slagnum, sum varð hildin í august í 2020. Hon kunnaði eisini um ætlanirnar hjá Etiska ráðnum fyri næsta tíðina.
text: #000008
text: Ráðið hevur skjótt sitið sítt fyrsta fýra ára skeið, og tað skal sambært lógini setast av nýggjum 1. januar 2022. Av øðrum málum, sum vórðu umrødd, vóru etiskir spurningar í sambandi við koronustøðuna, og spurningurin um at víðka virkisøkið hjá Etiska ráðnum til eisini at umfata onnur øki enn heilsuøkið, til dømis umhvørvisetikk, djóraetikk og dátaetikk.
text: #000009
text: Ársfrágreiðingin hjá Etiska ráðnum fyri 2020 er nú komin og er at finna her.
text: #000010
text: Leiðreglur hjá WHO útgivnar á føroyskum
text: #000011
text: Til at stuðla undir etisku handfaringina í slíkum støðum, hevur heimsheilsustovnurin WHO í 2016 givið út bókling við leiðreglum fyri etiska handfaring av smittusjúkum. Etiska ráðið í Føroyum hevur nú, í sambandi við COVID-19, tikið stig til at týða hendan bókling, og gevur hann út undir heitinum Leiðreglur fyri etiska handfaring av smittusjúkum.
text: #000013
text: Bóklingurin er í 14 pørtum, sum hvør viðger teir etisku spurningar, sum kunnu knýta seg at einum ávísum øki. Til dømis skyldur hjá stjórnum og altjóða samfelagnum, tillutan av avmarkaðum tilfeingi, gransking í farsóttartíð, skjót vitanarlutan, og rættindi og skyldur hjá heilsustarvsfólki.
text: #000014
text: Bóklingurin er ætlaðar sum íkast til almennar, fólkaheilsuligar etiskar leiðreglur. Tær skulu tí lesast saman við meira almennum vegleiðingum um evnir sum fólkaheilsueftirlit, gransking við menniskjum, og tørvin hjá viðbreknum bólkum.
text: #000015
text: Etiska ráðið vónar, at bóklingurin er brúkiligur hjá myndugleikum, læknum, heilsustarvsfólkum, granskarum, framleiðarum av heilivági og heilsuútgerð, hjálparfelagsskapum, tíðindafólkum og øðrum viðkomandi pørtum, ið ráðleggja og taka lut í átøkum móti farsóttum bæði í privata og almenna geiranum.
text: #000016
text: Etiska ráðið leitar eftir høli11. september 2023
  Upptøkur av ráðstevnu um fosturtøku26. juni 2023
  Ráðstevna um fosturtøku14. april 2023
  Regin Berg nýggjur fakligur skrivari hjá Etiska ráðnum26. januar 2023
  Skrivari til Etiska ráðið20. december 2022
  Nývalda Etiska ráðið farið til verka4. oktober 2022
text: #000017
text: Etiska ráðið leitar eftir høli
  Hoyringarsvar til kunngerð um um krabbameinsskrá og um at fráboða krabbameinssjúku
  Hoyringarssvar til kunngerðir um heilsuvísindaliga gransking
  Hoyringarsvar til Uppskot til Løgtingslóg um almenna talgilda postskipan
text: #000018